Barbara Nordström

Hede dage i Humlebæk 5: Cindy og gartneren

Lust

Hede dage i Humlebæk 5: Cindy og gartneren

Copyright ©2022, 2022 Barbara Nordström og LUST

Alle rettigheder forbeholdes

ISBN: 9788728404584

1. e-bogsudgave

Format: EPUB 3.0

Denne bog er beskyttet i medfør af gældende dansk lov om ophavsret. Kopiering må kun ske i overensstemmelse med loven. Det betyder f.eks. at kopiering til undervisningsbrug kun må ske efter aftale med Copydan Tekst og Node.

Titlen er en genudgivelse af et tidligere værk udgivet med datidens sprogbrug.

www.lindhardtogringhof.dk

Lindhardt og Ringhof A/S er en del af Egmont. Egmont er Danmarks største mediekoncern og en fond, som hvert år uddeler næsten 100 millioner kroner til børn og unge, der har det svært.

Det var en af de varme somre, som bare blev ved. Sådan en sommer, hvor august måned virkede endeløs. Cindy kunne næsten ikke huske, hvornår hun sidst havde andet end sandaler på fødderne. Det var en sommer, hvor hun dyrkede yoga ude i haven og løb morgenture i de kølige grønne skove, som lå lidt inde i landet bag Øresund.

En tirsdag formiddag tog Cindy sin yogamåtte og rullede den ud på græsplænen ved siden af den lille pool, hendes mand havde fået gravet bag villaen. Hun ville sammensætte et nyt program til sit hold i Hatha-yoga for begyndere, som skulle starte om et par uger. Små svedperler samlede sig i hårgrænsen og mellem brysterne, mens hun udførte hundestrækket, sommerfuglen og ørnen.

Hun var alene hjemme. Cindy var flyttet til Humlebæk nord for København, da hun var blevet gift med Rasmus ni år tidligere. Men inden da havde hun boet i Philadelphia, og hun savnede de hede, varme somre, hun huskede fra sin barn- og ungdom. Helt intuitivt følte hun, det var nødvendigt for hende at få mest muligt ud af årets sidste varme dage.

Hendes syvårige datter Lulu var lige startet i første klasse og var ikke til at hive hjem fra SFO’en, når skoledagen var slut. Og hendes mand Rasmus sad på kommunikationsbureauet KommAn i København og udtænkte en krisestrategi for en politiker, som havde fiflet med sine regnskaber.…